jkorsvik/nowiki_second_scrape_merged huggingface dataset:
Chaetopteroplia

Chaetopteroplia er en slekt av biller som hører til gruppen praktskarabider (Rutelinae) i familien skarabider (Scarabaeidae).


== Utseende ==
Middelsstore, kraftige biller, mer eller mindre metallglinsende, undersiden er hårete, oversiden kan være glatt. Beina er kraftige, egnet til graving. Dekkvingene er gjerne mer eller mindre brunrøde.


== Levevis ==
Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om dagen.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Praktskarabider, Rutelinae MacLeay, 1819
Stammen Anisopliini
Gruppen Anisopliina
Slekten Chaetopteroplia Medvedev, 1949 – 12 arter, én i Europa
Chaetopteroplia aegyptica Machatschke, 1961
Chaetopteroplia bidens (Pilleri, 1948)
Chaetopteroplia cuprina Machatschke, 1961
Chaetopteroplia gracilis Machatschke, 1961
Chaetopteroplia inculta (Erichson, 1847)
Chaetopteroplia libanensis Machatschke, 1961
Chaetopteroplia muelleri Pilleri, 1954
Chaetopteroplia naviauxi Baraud, 1984
Chaetopteroplia obenbergeri (Vsetecka, 1941)
Chaetopteroplia petrovitzi Machatschke, 1971
Chaetopteroplia segetum (Herbst, 1783) - eneste art i Europa
Chaetopteroplia syriaca (Burmeister, 1844)


== Kilder ==
Fauna Europaea Web Service Version 2.4 (2011) Utbredelsesdatabase over europeiske dyr


== Eksterne lenker ==
(en) Chaetopteroplia i Encyclopedia of Life 
(en) Chaetopteroplia i Global Biodiversity Information Facility 
(no) Chaetopteroplia hos Artsdatabanken 
(sv) Chaetopteroplia hos Dyntaxa 
(en) Chaetopteroplia hos Fauna Europaea 
(en) Chaetopteroplia hos NCBI 
(en) Kategori:Chaetopteroplia – bilder, video eller lyd på Wikimedia Commons 
Chaetopteroplia – detaljert informasjon på Wikispecies
Simensbråten holdeplass

Simensbråten holdeplass var en trikkeholdeplass på Simensbråtenlinja i Oslo, en sidelinje fra Ekebergbanen. Linja og holdeplassen var i drift fra 1931 til 1967. Simensbråten var linjas endeholdeplass. Den hadde leskur, skiltsøyle og vendesløyfe. Banen var enkeltsporet på strekningen.
Simensbråtenlinjas trafikkgrunnlag var i hovedsak knyttet til dette stoppestedet, der befolkningsgrunnlaget var størst.
Holdeplassen ble hovedsakelig betjent av en pendelvogn, såkalt «kipp» ned til Jomfrubråten. Der var det omstigning til selve Ekebergbanen. I rushtider kjørte imidlertid vognene hele strekket til og fra sentrum.Stasjonen lå 5,9 km fra Stortorget, der trikken den gang snudde i byen.


== Referanser ==


== Eksterne lenker ==
Ruters nettsted
Ruters linjekart for trikken
Basjkortostan i Tyrkvisjonens sangkonkurranse

Basjkortostan i Tyrkvisjonens sangkonkurranse er en oversikt over den russiske republikken Basjkortostans deltakelser og resultater i Tyrkvisjonens sangkonkurranse. Regionen deltok første gang i den første utgaven av sangkonkurransen i 2013 og har senere deltatt hvert år konkurransen har vært arrangert, med unntak av i 2015.


== Bakgrunn ==
Basjkortostan er en russisk republikk i den sørlige delen av Uralfjellene hvor rundt 1,2 millioner mennesker benytter det tyrkiske språket basjkirsk. Republikken debuterte i konkurransen i 2013 og deltok også i 2014. I 2015 måtte representanten trekke seg og de påfølgende årene ble konkurransen avlyst. Basjkortostan returnerte til konkurransen da den igjen ble arrangert i 2020.
I forkant av Tyrkvisjonens sangkonkurranse i 2015 trakk alle de russiske regionene seg fra konkurransen, etter press fra det russiske kulturdepartementet. 
Dette var som følge av et dårlig politisk forhold som hadde utviklet seg mellom Russland og arrangørlandet Tyrkia. Ifølge TÜRKSOY skulle Ufa tildeles status som kulturhovedstad i 2016, noe som innebar at byen også skulle kunne arrangere Tyrkvisjonens sangkonkurranse samme år. Som følge av at Basjkortostan meldte at de måtte avslutte sitt samarbeid med TÜRKSOY, ble planene stoppet og statusen ble tildelt Şəki i Aserbajdsjan. Av ukjente årsaker ble Tyrkvisjonens sangkonkurranse i 2016 senere avlyst.
I 2013 og 2014 arrangerte Kuraj TV en regional finale for å velge republikkens representanter. I 2015 overtok den statlige kringkasteren Tugan Tel. 
Fra 2016 til 2019 ble en av deltakerne, Ziliä Bäkhtijeva, som vant den regionale utvelgningen i 2015 annonsert som Basjkortostans representant.
I 2020 tok den nyoppstartede russisk- og basjkirskspråklige TV-kanalen Salajam kringkastingen over som TMB TVs samarbeidspartner, og den valgte deltakeren fra 2015 ble igjen valgt som Basjkortostans representant.Basjkortostans beste plassering hittil i Tyrkvisjonens sangkonkurranse er en tredejeplass som etno-prosjektet Zaman oppnådde i 2014.


== Deltakere, bidrag og resultater ==
Tabellforklaring Vinner 
 Ikke kvalifisert til finalen 
 Deltok ikke/trakk seg/diskvalifisert 
 Ingen konkurranse 
 Opplysning ukjent. Ingen delfinale. 


== Kringkastere og jurymedlemmer ==


== Basjkortostans regionale finaler ==


=== Turkvision 2015 ===


=== Turkvision 2014 ===


=== Turkvision 2013 ===


== Referanser ==


== Eksterne lenker ==
Tugan Tel Arkivert 23. oktober 2015 hos Wayback Machine.
Basjkortostan på turkvizyon.tv
Altaj i Tyrkvisjonens sangkonkurranse

Altaj i Tyrkvisjonens sangkonkurranse er en oversikt over den russiske republikken Altajs deltakelser og resultater i Tyrkvisjonens sangkonkurranse. Republikken deltok for første gang i den første utgaven av sangkonkurransen i 2013.


== Bakgrunn og historikk ==
Altaj deltok første gang i Tyrkvisjonens sangkonkurranse i 2013, og det ble avholdt en finale i nasjonalteateret i Gorno-Altajsk som varte i elleve timer. Blant de 26 bidragene ble det til slutt avgjort at vinneren var Artur Marluzjokov, som ble nummer fem i den internasjonale finalen.
Både i 2014 og i 2015 bekreftet organisatoren GTRK Gornyj Altaj at de ønsket å delta i konkurransen. I 2014 valgte de å trekke seg fra konkurransen fordi det ikke ble mottatt en invitasjon til å delta fra tyrkvisjonsarrangøren.
I 2015 ble representanten Emil Tolkotsjekov valgt internt, men i likhet med andre russiske deltakerregioner trakk Altaj seg fra konkurransen etter press fra det russiske kulturdepartementet.


== Deltakere ==
Tabellforklaring Vinner 
 Ikke kvalifisert til finalen 
 Deltok ikke/trakk seg/diskvalifisert 
 Opplysning ukjent. Ingen delfinale. 


== Kringkastere og jurymedlemmer ==


== Referanser ==


== Eksterne lenker ==
GTRK Gornyj Altaj
Altaj på turkvizyon.tv
Tyskland i Tyrkvisjonens sangkonkurranse

Tyskland i Tyrkvisjonens sangkonkurranse er en oversikt over Tysklands deltakelser og resultater i Tyrkvisjonens sangkonkurranse. Landet deltok første gang i 2014, og har senere deltatt alle årene konkurransen har vært arrangert.


== Bakgrunn ==
Grunnlaget for tysk deltakelse i Tyrkvisjonens sangkonkurranse ble lagt i 2013, da Televizyon Agentur für Media Marketing Film und TV ble invitert til konkurransen som mediapartnere.
Året etter valgte TV-kanalen Türkshow en representant, og Tyskland ble da det første vesteuropeiske land som deltok i Tyrkvisjonens sangkonkurranse. Türkshow var usikker på hvilken musikkstil og hvilke forventninger som skulle oppfylles, og forsøket i 2014 ble betraktet som mindre vellykket ettersom representanten ikke kvalifiserte seg videre fra delfinalen. 
Tyskland blir representert i konkurransen av den tyrkiskspråklige befolkningen i landet.
De to TV-kanalene Türkshow og Düğün TV, som begge er basert i Köln, kringkaster konkurransen. TV-kanalene har siden 2014 foretatt et internt valg av representant foretatt av en jurygruppe med tilknytning til kulturlivet eller kanalene.


== Historie ==


=== 2014–2015 ===
I 2014 ble Tyskland representert av den tysk-tyrkiske sangeren Fahrettin Güneş som fremførte melodien «Sevdiğim». Melodien kom på 21.-plass blant de 25 deltakerne, og kvalifiserte seg ikke videre til finalen.
I 2015 planla Türkshow et nasjonalt castingshow hvor artister og komponister kunne delta med melodier på tysk eller tyrkisk, men ettersom det ble uklart hvor konkurransen skulle arrangeres ble det til slutt foretatt et internt valg av representant.Derya Kaptan fremførte «Sessiz çığlık» - skrevet av Volkan Gücer - med Serdan Yayla på bağlama og danseren Joseph Simon. 
Kaptan oppnådde en ellevteplass i finalen og hun ble tildelt juryens spesialpris for sin spesielle fremføring.


=== 2016–2020 ===
Seyran İsmayılxanov ble valgt til å representere Tyskland i Tyrkvisjonens sangkonkurranse i 2016. Konkurransen ble senere avlyst, og İsmayılxanov ble senere valgt til å delta i 2017, 2018, 2019 og da konkurransen igjen ble arrangert i 2020.Ismayilkhanovs bidrag i 2020 er en rask poplåt med tittelen «Odun». Sangen er produsert av Carlos Chacòn i samarbeid med Volkan Gücer. Bidraget ble filmet i Armin Zedlers fotostudio i Köln og ble ferdigstilt 13. november.


== Deltakere, bidrag og resultater ==
Tabellforklaring Vinner 
 Ikke kvalifisert til finalen 
 Deltok ikke/trakk seg/diskvalifisert 
 Ingen konkurranse 
 Opplysning ukjent. Ingen delfinale. 


== Kringkastere og jurymedlemmer ==


== Se også ==
Tyskland i Eurovision Song Contest
Tyskland i Junior Eurovision Song Contest
Tyskland i Eurovision Choir of the Year


== Referanser ==


== Eksterne lenker ==
Türkshow
Düğün TV
Albania i Tyrkvisjonens sangkonkurranse

Albania i Tyrkvisjonens sangkonkurranse er en oversikt over Albanias deltakelser og resultater i Tyrkvisjonens sangkonkurranse. Landet deltok første gang i konkurransen i 2014.


== Bakgrunn ==
Albania har deltatt i konkurransen siden 2014, da sangeren Xhoana Bejko ble invitert direkte av TMB TV til å delta i konkurransen. I ettertid bekreftet Radio Televizioni Shqiptar at de ville kringkaste konkurransen i landet. I 2015 ble konkurransen kringkastet av Tring TV. Landets representanter har siden 2015 blitt valgt internt.
I løpet av de fire årene Tyrkvisjonens sangkonkurranse ikke ble arrangert, ble det kun offentliggjort en representant fra Albania til den planlagte konkurransen i 2019.


== Historie ==


=== 2014–2019 ===
Xhoana Bejko debuterte som representant for Albania i 2014 med en versjon av «Zjarr dhe ajër» ble fremført på tyrkisk og delvis på albansk. I 2015 deltok hun for andre gang, da med en duett med kosovoalbanske Visar Rexhepi. Sammen kom de på 8.-plass i finalen. I 2018 ble Eneda Tarifa, som tidligere har deltatt i Festivali i Këngës og Eurovision Song Contest, valgt som representant. Konkurransen ble senere utsatt til 2019 og deretter avlyst.


=== 2020 ===
Etter fire år med avlyste konkurranser, skal Ilire Ismajli representere Albania i 2020 med låten «Përsëri». Rovena Stefa ble først valgt til å representere landet dette året med melodien «Zjarr», men ettersom hun trakk seg av ukjente årsaker, ble Ismajli den som deltok. Ismajlis melodi blir fremført på tyrkisk og albansk. Bidraget ble spilt inn og filmet i produsenten Ebrar Mazhars studio i Nord-Makedonia.


== Deltakere, bidrag og resultater ==
Tabellforklaring Vinner 
 Ikke kvalifisert til finalen 
 Deltok ikke/trakk seg/diskvalifisert 
 Ingen konkurranse 
 Opplysning ukjent. Ingen delfinale. 


== Kringkastere og jurymedlemmer ==


== Se også ==
Albania i Eurovision Song Contest
Albania i Junior Eurovision Song Contest


== Referanser ==


== Eksterne lenker ==
Tring TV
Albania på turkvizyon.tv
Manndalselva

Manndalselva (nordsamisk: Olmmáiváteatnu eller Olmmáivátjohka) er ei elv i Kåfjord kommune i Troms og Finnmark. Den renner nordover fra fjellområdene ved grensa til Storfjord til munningen på sørsida av Kåfjorden. Elva er 37,3 km lang, og har et nedbørfelt på 207,07 km². Middelvannføringen ved munningen er 5,92 m³/s.


== Elvas løp ==
Elva har utspring på nordsida av Geasáščohkka som flere små fjellbekker som samles i Olmmáijávri. Herfra renner elva mot nordvest ned i det trange juvet Olmmáiávži, hvor en rekke sidebekker faller ned de bratte sidene. Ved Svartskog snur elva mot nord og ved Ápmelašsæter kommer den største sideelva, Ápmelašjohka, inn fra øst. Nord for samløpet vider dalen seg ut og blir en bred U-dal med skogkledte sider og gårdsbruk i den flate dalbunnen. Tidligere gikk elva her i et kronglete og meanderende løp, men over en strekning på fem kilometer ned til Kjerringdalen er den nå rettet ut og kanalisert. Ved Kjerringdalen kommer Áhkávátjohka inn fra vest. Herfra til munningen har elva skåret seg ned i sedimentene i dalbunnen og renner rolig i store slynger mellom høye sandmeler og skrenter, bare avbrutt av et par korte strykpartier. Ved bygdesenteret Løkvoll munner elva ut i Manndalsbukta i Kåfjorden.


== Vern ==
Vassdraget ble vernet mot kraftutbygging i Verneplan I for vassdrag i 1973.


== Referanser ==
Turkmenistan i Tyrkvisjonens sangkonkurranse

Turkmenistan i Tyrkvisjonens sangkonkurranse er en oversikt over Turkmenistans bidrag og resultater i Tyrkvisjonens sangkonkurranse. Landet deltok første gang i sangkonkurransen i 2014, og har ikke deltatt i påfølgende år.


== Lokale organisatorer og utvelging av deltakere ==
Den statlige TV-kanalen Altyn Asyr var organisator for det turkmenske bidraget i 2014, og de kringkastet også konkurransen i landet. Landets representant ble valg internt.


== Historikk ==
Turkmenistan skulle egentlig debutere i den første utgaven av konkurransen i 2013, men landet trakk seg av ukjente årsaker. I 2014 ble Züleýha Kakaýewa valgt til å representere landet i konkurransen. Kakaýewa fremførte sin melodi iført en tradisjonell turkmensk drakt, som med utsmykning hadde en samlet vekt på 36 kilo. Dette var konkurransens tyngste bekledning.
Landet skulle være vertskap for konkurransen i 2015, da Mary hadde status som kulturhovedstad. Etter at det ble opplyst om at Turkmenistan ikke ønsket å oppfylle sin rolle som vert, ble konkurransen flyttet til Istanbul. Landet deltok heller ikke i konkurransen i 2015, og det har ikke kommet bekreftelser på deltakelse i 2016.


== Deltakere, bidrag og resultater ==
Tabellforklaring Vinner 
 Ikke kvalifisert til finalen 
 Deltok ikke/trakk seg/diskvalifisert 
 Ingen konkurranse 
 Opplysning ukjent. Ingen delfinale 


== Kringkastere og jurymedlemmer ==


== Referanser ==


== Eksterne lenker ==
Altyn Asyr
Moskva i Tyrkvisjonens sangkonkurranse

Moskva i Tyrkvisjonens sangkonkurranse er en oversikt over Russlands hovedstad, Moskvas, deltakelser og resultater i Tyrkvisjonens sangkonkurranse. Moskva deltok første gang i konkurransen i 2014.


== Bakgrunn ==
Deltakerne som presenteres som Moskva representerer uoffisielt hele Russland. Det ble valgt å presentere bidragene som Moskva for å unngå en forvirring rundt det store antallet russiske regioner som deltar i konkurransen.Russland skulle delta i Tyrkvisjonens sangkonkurranse i 2013 med en deltaker fra Tuva, Sailyk Ommun. Rett før konkurransen skulle avholdes ble det klart at Russland ikke skulle delta, og Ommun debuterte for Tuva i konkurransen. 
I juli 2014 ble det bekreftet nok en gang at Russland skulle delta, og av praktiske årsaker ble det omgjort til at Moskva skulle fungere som en egen region i konkurransen da de debuterte i Kazan. Kazan World, som kom på andreplass i Tatarstans finale samme året, ble valgt til å representere Moskva i 2014.
I likhet med i 2014, hadde ikke Moskva noen egen prosess for å finne deltaker i 2015. Zulhiza Ilbakova, som deltok i Basjkortostans finale, ble valgt til å representere byen. I likhet med andre russiske deltakerregioner trakk Moskva seg fra Tyrkvisjonens sangkonkurranse i 2015 som følge av at det oppsto et dårlig politisk forhold mellom Russland og arrangørlandet Tyrkia. De påfølgende fire årene ble Tyrkvisjonens sangkonkurranse avlyst. Moskva valgte internt tatariske Aida som deltaker til den annonserte konkurransen i 2018. Da konkurransen igjen ble arrangert i 2020 representerte hviterussiske Olga Sjimanskaja Moskva. Sjimanskaja skulle debutere for Polen i 2016. 


== Deltakere, bidrag og resultater ==
Tabellforklaring Vinner 
 Ikke kvalifisert til finalen 
 Deltok ikke/trakk seg/diskvalifisert 
 Ingen konkurranse 
 Opplysning ukjent. Ingen delfinale. 


== Kringkastere og jurymedlemmer ==


== Se også ==
Russland i Eurovision Song Contest
Russland i Junior Eurovision Song Contest


== Referanser ==
Brancoplia

Brancoplia er en slekt av biller som hører til gruppen praktskarabider (Rutelinae) i familien skarabider (Scarabaeidae).


== Utseende ==
Middelsstore, kraftige biller, mørkfargede, undersiden er hårete, oversiden er også tett kledt med brunrøde eller hvite, oppstående hår. Beina er kraftige, egnet til graving.


== Levevis ==
Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om dagen.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Praktskarabider, Rutelinae MacLeay, 1819
Stammen Anisopliini
Gruppen Anisopliina
Slekten Brancoplia Baraud, 1986
Brancoplia klapperichi (Petrovitz, 1971)
Brancoplia leucaspis (Laporte de Castelnau, 1840) - finnes i Øst-Europa
Brancoplia mesopotamica (Pilleri, 1954)
Brancoplia pumila (Petrovitz, 1973)


== Kilder ==
Fauna Europaea Web Service Version 2.4 (2011) Utbredelsesdatabase over europeiske dyr


== Eksterne lenker ==
Bilde av Brancoplia leucaspis
Bilder av Brancoplia leucaspis
Bilder av Brancoplia klapperichi
(en) Brancoplia i Encyclopedia of Life 
(en) Brancoplia i Global Biodiversity Information Facility 
(en) Brancoplia hos Fauna Europaea 
(en) Kategori:Brancoplia – bilder, video eller lyd på Wikimedia Commons 
Brancoplia – detaljert informasjon på Wikispecies
Konkurrensverket

Konkurrensverket (KKV) er et svensk forvaltningsorgan som har til oppgave å arbeide for effektiv konkurranse til nytte for forbrukerne og for effektivt offentlig innkjøp til nytte for samfunnet og markedets aktører.
KKV fører tilsyn med at foretak følger konkurranseloven og med lov om offentlig innkjøp. Videre skal KKV foreslå lovendringer som vil bedre konkurransen, spre informasjon om hvilke regler som gjelder og gi bidrag til forskning om konkurranse og offentlig innkjøp.
KKV ble opprettet i 1992 og erstattet Statens pris- och konkurrensverk og Näringsfrihetsombudsmannen. I september 2007 tok KVV i tillegg over saker om offentlig innkjøp fra Nämnden för offentlig upphandling.


== Eksterne lenker ==
Offisielt nettsted
Dag Flaa

Dag Flaa (født 20. mars 1936) er en tidligere direktør i Norges forskningsråd og industrimann. 
Flaa var leder av områdestyret for Industri og energi (IE) i Norges forskningsråd. Han var også i styret for Norges teknisk-naturvitenskapelige universitet i Trondheim, og er innvotert medlem av Norges Tekniske Vitenskapsakademi fra 1988. Flaa er utdannet siviløkonom og var ansatt i Norsk Hydro fra 1964 av, og hadde blant annet ansvaret for Hydros storfusjon med Årdal og Sunndal Verk. I 1996 gikk han av som administrerende direktør for Hydro Aluminium, som har ca. 12 000 ansatte og en omsetning på vel 20 milliarder kroner. Flaa arbeider nå med spesialoppdrag for Norsk Hydro, i tillegg til en rekke eksterne oppdrag.
Flaa ble utnevnt til ridder 1. klasse av St. Olavs Orden.


== Referanser ==


== Eksterne lenker ==
(en) Dag Flaa på Internet Movie Database
Skutvikelva

Skutvikelva er ei elv på Malangshalvøya i Balsfjord kommune i Troms og Finnmark. Den renner fra Skutvikvatnet til Malangen ved Skutvika, fem kilometer vest for Nordby. Like øst for Skutvikvatnet danner elva den rundt førti meter høye Skutvikfossen. Elva er 3,80 km lang (12,63 km medregnet Skardalselva), og har et nedbørfelt på 27,13 km². Middelvannføringen ved munningen er 1,02 m³/s.Det ligger gårdsbruk og bebyggelse langs mesteparten av de lavereliggende deler av vassdraget. Fylkesvei 286 krysser elva like før munningen, mens fylkesvei 288 krysser nedbørfeltet nord for Skutvikvatnet.


== Referanser ==
Liste over veitunneler i Finland

Liste over veitunneler i Finland


== Referanser ==


== Eksterne lenker ==
The World's longest tunnel page - Finland
Liste over kraftverk i Aserbajdsjan

Følgende er en Liste over kraftverk i Aserbajdsjan.


== Fornybar ==


=== Vannkraft ===


=== Solenergi ===


== Ikke-fornybar ==


=== Varmekraft ===


== Referanser ==
Skutvikvatnet

Skutvikvatnet er et vatn på Malangshalvøya i Balsfjord kommune i Troms og Finnmark. Det ligger i Skutvikelvas nedbørfelt og er rundt halvannen kilometer langt og en halv kilometer bredt. Hovedtilløpet er Skardalselva, som munner ut i østenden av vatnet. Vatnet har et areal på 0,61 km² og en høyde over havet på 121 meter.
Det ligger gårdsbruk rundt den nordlige delen av vatnet, mens den sørlige delen er omgitt av bjørkeskog og myr.


== Referanser ==
Bulgaria i Tyrkvisjonens sangkonkurranse

Bulgaria i Tyrkvisjonens sangkonkurranse er en oversikt over Bulgarias deltakelser og resultater i Tyrkvisjonens sangkonkurranse. Landet deltok første gang i konkurransen i 2014.


== Historikk ==
I 2014 ble İsmail Matev invitert direkte av tyrkvisjonsarrangøren til å delta i konkurransen. Matev deltok igjen i konkurransen i 2015 som vokalist i bandet Big Star Life. I 2019 skulle landet representeres av Bamze Omer, men konkurransen ble senere avlyst.


== Deltakere, bidrag og resultater ==
Tabellforklaring Vinner 
 Ikke kvalifisert til finalen 
 Deltok ikke/trakk seg/diskvalifisert 
 Ingen konkurranse 
 Opplysning ukjent. Ingen delfinale. 


== Oversikt: Kringkastere og jurymedlemmer ==


== Se også ==
Bulgaria i Eurovision Song Contest
Bulgaria i Junior Eurovision Song Contest


== Referanser ==


== Eksterne lenker ==
Alfa TV Arkivert 30. april 2013 hos Wayback Machine.
Bulgaria på turkvizyon.tv
Belarus i Tyrkvisjonens sangkonkurranse

Belarus i Tyrkvisjonens sangkonkurranse er en oversikt over Belarus' (tidligere Hviterusslands) deltakelser og resultater i Tyrkvisjonens sangkonkurranse. Landet deltok første gang i den første utgaven av sangkonkurransen i 2013. Etter et år uten deltakelse deltok landet igjen i konkurransen i 2015.


== Lokale organisatorer og utvelging av deltakere ==
Belarus' deltakelser i Tyrkvisjonens sangkonkurranse har siden 2013 blitt organisert av det nasjonale tv- og radioselskapet Belarus' nasjonale fjernsyns- og radioselskap (BTRC), som også kringkaster konkurransen landet.
I 2013 og 2014 ble Belarus' representanter valgt internt. Siden 2015 har representantvalget blitt foretatt av Hjunesj Abasava. Abasava har også siden 2015 vært leder for den belarusiske delegasjonen og landets jurymedlem i Tyrkvisjonens sangkonkurranse.


== Bakgrunn og historikk ==
Hjunesj Abasava oppnådde landets beste plassering da hun kom på andreplass med balladen «Son hatıralar …» i 2013. Etter et år uten deltakelse var Abasava pådriver for at landet igjen skulle delta i 2015, og hun inviterte Aleksandra Kjazumova – som i likhet med Abasava er av aserisk opprinnelse – til å delta i konkurransen. Svetlana Agarwal skulle representere Belarus i 2016 og 2017. Agarwal fremfører i hovedsak indisk musikk på hindi, og hun har tidligere deltatt på Slavianski bazaar og Oriental bazaar.


== Deltakere ==
Tabellforklaring Vinner 
 Ikke kvalifisert til finalen 
 Deltok ikke/trakk seg/diskvalifisert 
 Ingen konkurranse 
 Opplysning ukjent. Ingen delfinale. 


== Kringkastere og jurymedlemmer ==


== Se også ==
Belarus i Eurovision Song Contest
Belarus i Junior Eurovision Song Contest


== Referanser ==


== Eksterne lenker ==
Belteleradiokompanija Arkivert 11. desember 2007 hos Wayback Machine. (be)
Belteleradiocompany Arkivert 25. mai 2017 hos Wayback Machine. (en)
Belarus på turkvizyon.tv (tr)